
KĖDAINIŲ RAJONO SAVIVALDYBĖS MERAS

POTVARKIS

DĖL DRAUDIMO RŪKYTI DAUGIABUČIO NAMO, 
ESANČIO EŽERO G. 25, VAINOTIŠKIŲ K., DOTNUVOS SEN., KĖDAINIŲ R. SAV., BALKONUOSE, TERASOSE IR LODŽIJOSE, NUOSAVYBĖS TEISE PRIKLAUSANČIUOSE ATSKIRIEMS SAVININKAMS, PASKELBIMO

2024 m. rugpjūčio 20 d. Nr. MP1-437
Kėdainiai

	Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos tabako, tabako gaminių ir su jais susijusių gaminių kontrolės įstatymo 
19 straipsnio 1 dalies 9 punktu ir Prieštaravimo dėl rūkymo daugiabučio gyvenamojo namo balkonuose, terasose, lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo (toliau – Aprašas), patvirtinto Lietuvos Respublikos vidaus reikalų ministro 2020 m. gruodžio 22 d. įsakymu Nr. 1V-1357 „Dėl Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo patvirtinimo“, 6 punktu ir atsižvelgdamas į Ežero g. 25, Vainotiškių k., Dotnuvos sen., Kėdainių r. sav., namo gyventojo 2024 m. liepos 31 d. Nr. S1-1029 prieštaravimą:
1. P a s k e l b i u, kad draudžiama rūkyti daugiabučio gyvenamojo namo, esančio adresu: 
Ežero g. 25, Vainotiškių k., Dotnuvos sen., Kėdainių r. sav., balkonuose, terasose ir lodžijose, nuosavybės teise priklausančiuose atskiriems savininkams.
2. P a v e d u Viešosios tvarkos skyriui paštu arba elektroninio ryšio priemonėmis
informuoti šio potvarkio 1 punkte nurodyto daugiabučio gyvenamojo namo įgaliotą asmenį pagal jungtinės veiklos sutartį apie priimtą sprendimą ir dėl informacinių ženklų apie draudimą įrengimo Apraše nustatyta tvarka ir terminais.
3. N u s t a t a u, kad šis potvarkis įsigalioja 2024 m. rugsėjo 16 d.
4. N u r o d a u šį potvarkį skelbti Teisės aktų registre ir Savivaldybės interneto svetainėje
www.kedainiai.lt .
	Šis potvarkis gali būti skundžiamas savo pasirinkimu Lietuvos Respublikos 
Administracinių ginčų komisijos Kauno apygardos skyriui (Laisvės al. 36, LT-44240 Kaunas), Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

